
Praefatio. 


Accidentalibus  fortunae  bonis , quibus  mater  na- 
tura suos  gratos  muneratur,  pulchritudo  corporis  me- 
rito adnumerari  potest,  constituit  enim  litteras  com- 
mendaticias in  diversis  relationibus  vitae.  Magis  tran- 
sitoria est  interim  formositas  foeminae , quam  ea  viri. 
Hic  adtentione  in  semet  ipsum  directa , eam  facile  con- 
servare potest,  dum  contra  mulier  vix  destinationem, 
qua  coniux,  et  mater  implevit,  aut  aliquot  vitae  in- 
commoda experta,  jam  videt  suam  venustatem  flac- 
cescere ac  languescere.  Cum  tamen  venustas  pro  sexu 
sequiori  multo  maioris  sit  momenti,  quam  pro  virili. 
Non  minus  indifferens  potest  mulier  esse  hocce  respe- 
ctu, quam  nos  respectu  virium  nostrarum.  Sed  possi- 
det ars  remedia,  quorum  ope  caduca  corporis  formosi- 
tas longo  tempore  conservari,  imo  et  perdita  ex  parte 
restitui  potest;  et  uno,  et  altero  occupatur  Cosmeti- 
ca, quam  multi  medici  negligunt,  quasi  eos  hanc  artem 
tractare  dedeceat , sed  immerito , nam  praeterquam , 
quod  formositas,  et  sanitas  in  intimo  sint  nexu,  quod 
copia  remediorum  in  Cosmetica  usitatorum,  uti  prae- 
parata hydrargyri , plumbi , zinci , bismuthi  etc  indi- 


recte,  et  audaciter  adhibita  sanitati  quam  maxime  no- 
ceant , a medico  saepe  etiam  petitur  remedium  cosme- 
ticum, praesertim  a juniori,  quem  in  simili  casu  fre- 
quentius accedunt,  quam  senes  gavioribus  negotiis  oc- 
cupatos , potestque  sibi  maculam  cutis,  facile,  secu- 
reque sanando  firmam  lucrari  fiduciam , non  solum  ma- 
tronarum , sed  etiam  virorum , quorum  non  pauci  de- 
licatiores sunt  illis.  — Magnus  se  mihi  scientiarum  me- 
dicarum in  scribendo  offerebat  campus , ita  ut  in  tanta 
thematum  ubertate  dubius  haeserim , quidnam  Disser- 
tatione mea  inaugurali  ederem.  Tandem  Cosmeticam 
selegi , non  quidem  in  conscribendis  his  pagellis  per- 
fectam promitto , nam  talis  complectitur  plures  ramos 
Scientiae  nostrae,  quod  opus  Dissertationis  limites  lon- 
ge transgrederetur , et  tamen  relative  quoque  man- 
cum semper  maneret.  Si  itaque  per  hos  primos  meos 
conatus  litterarios  amicis , ac  collegiis  maiore  tracta- 
tus huius  opere  destitutis  saltem  quidpiam  utilitatis 
praestitero  me  operae  pretium  fecisse  non  dubitabo. 


Cosmetices 

Notio  Historica. 

Historia  Cosmetices  est  generi  humano  coaeva,  nam 
non  •solum  luxuriosi  orientales,  qui  se  quotidie  in  fluidis  sua- 
viter olentibus  balneant,  colunt  Cosmeticam,  sed  etiam  pau- 
per Samojeda,  cuius  coniux  succo  baccarum  supercilia  tin- 
git, et  capillos  adipe  piscium  ungit,  utitur  remediis  cosme- 
ticis, et  non  minus  studet  arnatui,  quam  illi,  qui  annue 
millia  florenorum  hunc  in  finem  expendunt.  Saltem  comple- 
xus remediorum  huic  scopo  dicatorum  est  diversus , non  au- 
tem necessitatis  origo,  quae  hic,  et  ibi  penes  nationes  ma- 
ximae culturae , et  penes  barbaros  semper  eadem  manet , 
nempe  instinctus  vanitatis. 

• f 

Definitio  et  Divisio  Cosmeticorum. 

Nomine  Cosmeticorum  (Cosmetica  venit  a graeca  voce 
xoot,ueo)  verschonern)  veniunt  remedia,  quae  corpori  adfectain 
pulchritudinem  in  quantum  fieri  potest  restituunt,  et  ipsi  ma- 
iorem formositatem  tribuunt.  — Cum  formositas  hominis  abs- 
que sanitate  cogitari  nequeat.  Cosmetica  eflicit  partem  Diae- 
teticae, pari  ratione  efficit  partem  Chirurgiae  v.  g.  per  ef 
formationem  artificialem  oculorum,  nasi,  membrorum  etc 
etiam  Medicinae,  dum  per  remedia  interna  vitia  coloris  cutis 
v.  g.  Icteri,  Chlorosis  sanat.  — Cosmetica  sensu  stricto, 
seu  popularis,  de  qua  hic  agere  intendo,  occupatur  cultura 
super  rectis  medicinae  principiis  fundata  cutis,  unguium, 
capillorum,  et  dentium,  cui  appendicis  instar  iungi  possunt 
remedia,  quorum  ope  ingratum  frequenter  occurrentem  oris 
foetorem  tollere  nitimur. 

/.  Cosmetica  cutis. 

Praecipua  sedes  formositatis  cutis  est , si  nempe  debi- 
tam albedinem , teneritatem , et  sanitati  convenientem  splen- 
dorem exliibet,  ad  quod  obtinendum  prae  omnibus  aliis  re- 
quiritur cutis  mundities , per  quam  non  solum  removeantur 
peregrina  casu  cuti  adhaerentia,  sed  etiam  ea,  quae  per 
ipsam  continuo  secernuntur,  porro  frequens  balneorum  usus, 
et  lotio,  huic  scopo  magis  respondet  aqua  pluvialis,  et  flu- 
viatilis. quam  putealis,  nam  cutim  magis  glabram,  tenerio- 
remque  reddit,  saponemque  facilius  solvit,  quod  ut  eo  fa- 
cilius consequatur,  cutisque  mollis  bysso  quasi  similis  red- 
datur, diversa  adhibentur  remedia  cosmetica,,  quo  spectant 
1 aquae,  2 sapones,  3.  Pulveres,  4.  Pastae,  5.  Fuci. 

1.  Aquae  Cosmeticae . 

Aquarum  Cosmeticarum  finis  est  formositatem  cutis  au- 
gere, vitiaque  eius  praesentia  fors  tollere,  aut  in  quantum 
fieri  potest  imminuere.  Praecipuae  harum  sunt: 

1.  Aqua  Cosmetica  Hufelandii: 

Rp.  Furfur,  amygdalar.  dracli.  duas 
Aquae  rosarum 

Aquae  naphae  aa  unc.  septem 

ut  fi  emulsio 

adde 

Tinct-  Benzoes 

Boracis  depur.  aa  dracli.  unam 

(cuti  nimis  irritabili  praesente  sine  borace) 
M.  S.  Waschwasser  Abends  vor  dem  Schlafengehen  zu  ge- 
brauchen. 

2.  Aqua  Cosmetica  composita  Hungarica: 

Rp.  Folior.  roris  marini  libr.  unam  et  semis 
Folior.  lavandulae  librae  quartam  partem 
Herbae  tliyipi  unc  duas 

Affunde  spiritus  libras  tres  cum  sufficienti  quantitate  aquae 
digere  per  noctem,  destilla,  et  in  vitris  bene  clausis  asserva- 

3.  Lac  virgineum  (Jungfernmilch)  Super  Benzoes  pulverisa- 
tae  unc.  2 funduntur  spiritus  rosarum  librae  2,  vitrum  su- 
bere bene  clausum  exponatur  per  octiduum  soli,  aut  alio 
loco  calidiori,  agita  per  diem  aliquoties,  et  filtra.  Cochlear 
cibarium  fluidi  hac  ratione  obtenti  sensim  sensim  miscetur 

cum  poculo  aquae  destilatae , obtinetur  que  species  lactis 
albescentis,  suaviter  olentis. 

4.  Species  lactis,  quae  cutim  albam,  teneramque  reddit , se- 
quenti paratur  modo : Amygdalarum  amararum  excortic.  un- 
ciae 2 cum  simili  quantitate  seminum  papaveris  albi  in- 
sperguntur  cum  exigua  quantitate  aquae  rosarum,  in  mor- 
tario auriclialceo  puro  per  dimidium  horae  conteruntur,  du- 
rante contusione  affunditur  aquae  rosarum  fortis  libra  una 
aquae  aurantiorum  unc.  2,  aq.  petroselini  uno  4,  sic  or- 
tum Jac  album  premitur  trans  linteum  purum , lagenae  in- 
funditur, et  cum  aliquot  gutlatim  additis  cochlearibus  Tin- 
cturae Benzoes  agitando  servatur. 

Plerisque  aquis  cosmeticis  sequens  tinctura  misceri 
potest. 

Rp.  Benzoes  unc  3 

Storacis,  caryopliillorum  aa  unc.  unam 
Nucis  mosch.  Cassiae  Cinnamom  aa  drach.  duas 
Vanillae  drach.  unam  i 

M.  digere  cum  «alcohol,  vini  unc.  XXIV  per  triduum,  dein 
coletur  cum  expressione.  — Haec  tinctura  omnes  aquas  cos- 
meticas lactescentes  reddit,  grate  olet,  et  eam  prae  com- 
muniter nota  Eau  de  Cologne  habet  praeferentiam,  quod  de 
illa  multo  minor  requiratur  quantitas,  quam  de  1’  Eau  de 
Cologne. 


2.  Sapones  Cosme  lici. 


Sapo  niger  sine  dubio  optime  mundat,  sed  odor  eius 
est  ingratus,  et  cutim  sensibiliorem  fortius  irritat,  illi 
praefertur  sapo  venetus,  et  plures  species  saponum  cosme- 
ticorum. 


1.  Rp.  Saponis  Hispanici  pulveris,  libram  unam 
Furfur,  amygdiilarum  unc.  duas 

Potassae  depuratae  unciam  semis 

Olei  thymi  guttas  viginti 

Spiritus  Majorani  unc.  quatuor 


Misce  exacte  cum  mucilagine  Gumml  Tragacant,  et  aqua 
florum  aurant,  redige  in  pastam,  ex  qua  pro  lubitu  for- 
mantur globuli.  Sapo  hic  utilis  contra  cutim  impuram,  aspe- 
rant , et  maculosam , item  contra  lentiginem , et  ephelidem. 


2.  Sapo  mellitus : Rp.  Saponis  veneti  rasi  unc.  tres , 
solve  in  exigua  quantitate  aquae  rosarum  donec  in  pultem 

rediguntur  tenuem,  quae  cum  mellis  depurati  unc.  una  et 
semis  inspissatur  ad  consislentiam  unguenti , cui  adhuc  pro 
lubitu  additur  pulvis  Benzoes,  et  oleum  aliquod  gratum, 
ac  in  pixide  pro  usu  asservatur. 

3 . Pulveres  Cosmetici. 

Per  exsiccationem  saponis , et  admixtionem  diversa- 
rum substantiarum  obtinentur  pulv.  cosmetici: 

1.  Rp.  Saponis  medicati  exsiccati,  farinae  fabarum  aa  unc. 
quatuar 

Pulv.  rad.  Ireos  florentinae  unc  duas,  adde 
Olei  Citri  gutt  octo 

M.  D.  S.  Pulver. 

2.  Pulv.  cosmeticus  pro  tendendo: 

Rp.  Saponis  albi  aere  exsiccati,  ac  in  pulv.  reda- 
cti lib.  unam 

Pulv.  subtilis  gum.  arabici  unc.  unam 

Pulv.  rad.  Ireos  florent  : unc.  semis.  Instilla 

Olei  rosarum,  v.  de  bergamo,  v*  lavandulae 

gutt.  duodecim 

M.  D.  ad  pixidem  e lamina  confectam. 

4.  * Pastae  Cosmeticae. 

Nomine  pastarum  veniunt  miscelae  unguentis  similes, 
in  quibus  tamen  pinguedo  minus , quam  reliquae  substantiae 
basim  principalem  constituunt:  Praecipuae  sunt: 

1.  Amygdalarum  amararum,  et  dulcium  excorticata- 
rum  aa  libram  semis,  contere  in  mortario,  sub  contusione 
additur  sensim  libra  una  mellis  albi  depurati , et  eadem 
quantitas  aquae  aurantiorum,  liuic  miscelae  bene  contu- 
sae adduntur  succi  Citri  recentis  tria  cochlearia  cibaria. 
Pastaque  obtenta  in  pixide  porcellanea  asservatur. 

2.  Pasta  ex  solano  tuberoso  confecta.  Alba,  et  multum 
farinae  continentia  solana  tuberosa  ad  mollitiem  coquuntur, 
a cuticula  liberantur,  refrigerata  raduntur,  ac^cum  lacte, 
et  vitello  ovi  bene  contunduntur.  Est  praestans  surroga- 
tum  saponis  amygdalini , potestque  per  additum  pulverem 
radicis  ireos  florentinae  odor  gratus  ei  tribui. 


11 


3.  Rp  Saponis  med.  exsiccat,  farinae  fabarum  aa  nnc. 

unam 

Amygdalarum  excorticatarum  tritar.  unc.  seniis. 
Gummi  mimos,  dracli.  duas- 
Rad.  Ireos  flor,  dracli  unam  et  seniis 
Aquae  ros.  q.  s.  u.  fiat  pasta.  M.  1>,  S. 

Possunt  pastae  liae  diversa  ratione  variari,  et  per  ad- 
dita olea  aetlierea,  tincturas,  balsama  etc.  vario  modo  mutari. 

4.  Olei  amygdalarum,  et  spermatis  Ceti  anatica  quan- 
titas miscendo  altiore  tempore  solvuntur,  miscelae  additur 
sufficiens  quantitas  olei  lavandulae,  vel  Citri,  pasla  obten- 
ta manus  ante  decubitum  inunguntur,  manicae  coriaceae 
induuntur,  et  altero  die  mane  inunctae  manus  lavantur 
aqua  furfurum  amygdalarum;  per  longiorem  Imius  remedii 
usum  manus  dura,  et  aspera,  albedinem , ac  mollitiem 
bysso  similem  acquirit. 

5 Rp.  Butyri  Cac.  recentis,  unc.  duas 
Spermatis  Ceti  unc.  unam 
Olei  amygdalarum  unc.  quatuor 

Tota  massa  liquefiat,  et  teratur  usque  ad  refrigeratio- 
nem , sensim  sensim  additur  quidpiam  aquae  lavandulae. 

5.  Cosmetica  in  colorem  cutis  agentia , seu  fuci. 

Haec  sine  detrimento  vix  longiori  tempore  adhiberi  pos- 
sunt, nec  foeminae  honestioris  conditionis  (praesertim  id 
valet  de  fuco  rubro ) iis  utuntur.  Influxu  nocivo  summun- 
tur  consuetim  pro  fuco  albo  oxydum  bismuthi,"  et  Cerusa 
alba,  pro  rubro  Cinnabaris.  Cum  certae  tamen  personae 
etsi  cultae  usu  liuius  speciei  cosmeticorum  carere  vix  pos- 
sint, scilicet  scenici,  liis  pro  fuco  albo  minime  nocivo  com- 
mendari possunt  talcum  in  sapone,  vel  emulsione,  pro  ru- 
bro carminum;  etiam  pulvis  ireos  florentinae,  quo  tureae 
saepe  utuntur  est  cosmeticum  innocuum. 

Cosmetica  contra  adjectiones  cutis  directa. 

Adfectiones  cutis,  contra  quas  cosmetica  expositurus 
sum,  non  dubito  cuique,  sufficienter  notas  esse,  ideo  dia- 
gnosim  illarum  non  illustrando , saltem  cosmetica  cum  fru- 
ctu jam  adhibita  recensebo. 

I.  Cosmetica  contra  Lentigines  (SominersprossenJ 

Lentigines  individuis  utriusque  sexus,  frequentius  ta- 
men sequiori  sunt  propriae  praesertim  si  cutis  foemina- 
rum  est  alba,  munda  et  glabra.  Suntque  nihil  aliud,  quam 
squamae  epidermidis , quae  per  influxum  solis  et  lucis  ori- 
untur, dum  cutis  sudans,  aut  madida  illorum  actioni  expo- 
nitur. Hinc  in  depellendis  lentiginibus  primum  est  causas 
excitantes  vitare,  dein  cosmetica  adbibere  remedia,  quo- 
rum praecipua  sunt:  Neumann  laudat  seq.  tincturam: 

1.  Rp.  Rad.  Hellebori  albi  unc.  unam 

Digere  per  sex  dies  in  spir.  vini  unc.  octo  in  loco 

tepido 

D.  S.  Taglicli  dreimal  die  Haut  mit  der  iiberstehenden 
Jklaren  fliissigkeit  zu  bestreichen.  . 

2.  Rp.  Potio  Riveri  cum  succo  Citri  parati  drach  tres 

Aquae  rosarum  unc.  duas 

Aquae  oxymuriaticae  unc.  unam 

Aquae  florum  naphae  unc.  quinque.  M.  D.  S. 

3.  Aquae  rosarum,  et  albuminis  ovi  recentis  anatica 
quantitas  miscetur,  miscelaque  obtenta  omni  vesperi  facies 
illinitur,  ac  altero  die  mane  facies  aqua  cosmetica  lavatur. 
Si  lentigines  coloris  essent  profundioris , tunc  vesperi  illi- 
nuntur succo  Citri,  qui  postquam  desiccatus  tunc  rursus 
miscela  aquae  rosarum , cum  albumine  ovi. 

4.  Miscela  aquae  rosarum  cum  succo  Citri  recenter 
expresso  facies  illinitur,  quae  postquam  desiccata  est,  illi- 
nitur cum  exigua  quantitate  butyri  recentis  insulsi , quod 
omni  vesperi  repetitur,  et  mane  facies  lacte  virginum  la- 
vatur. 

5.  Pro  infallibili  habetur  cosmetico  : Succum  Citri  re- 
center pressum  pomi  unius,  cum  spiritu  vini,  et  lacte  coch- 
learis unius  coquendo,  et  despumando. 

6.  Hufeland  maxime  laudat  emulsionem  e furfuribus 
amygdalarum  cum  aqua  rosarum,  et  naphae,  cui  addatur 
tinctura  Benzoes,  et  Borax  Veneta. 

Remedia  haec  optime  adhibentur  liyeme  ad  finem  ver- 
gente , aut  media  aestate- 

2.  Cosm.  contra  Ephelides  (Leberflecken) 

Producuntur  frequentissime  per  infarctus  hepatis,  gra- 
viditatem , scrophulosim,  arthritidem,  siphilidem,  tunc  re- 


mediis  congruis  tractari  debent,  dum  autem  malum  consti- 
tuunt topicum,  seq.  remedia  effectu  salutari  adhibentur. 

1.  Tinctura  Hellebori  albi  contra  lentigines  commenda- 
ta etiam  hic  adhiberi  potest.  Ephelidibus  saepius  recurren- 
tibus dicta  tinctura  deletis , omni  octiduo  adhibetur  bal- 
neum calidum,  post  quod  tota  cutis  superficies  Opodeldoc 
bene  illinitur,  quo  facto  ephelides  vix  amplius  redeunt. 

2.  Adhibetur  Borax  forma  concentrata:  Boracis  drach. 
sem.  solvitur  in  aq.  rosarum  unc.  una,  quo  ephelides  sae- 
pius madefieri  debent. 

3.  Bene  agit  hic  Camphora: 

Bp.  Spermat.  Ceti,  mellis  depur.  aa  unc.  unam 
Camphorae  drach.  unam.  M.  D.  S.  Ungent. 

4.  Item  Alcalia: 

Rp.  Fel.  Tauri  drach.  duas 
Sapon.  medie,  unc.  unam 
Kali  Carbon.  drach.  unam 
Olei  amygdalarum  q.  s.  u.  f.  pasta.  M.  S.  usui. 

3.  Cosm.  contra  Guttam  Rosaceam  (Kupferausschlag  oder 

Kupfer-nase) 

Causa  principalis  est  peculiaris  dispositio  cutis , unde 
Gutta  rosae,  saepe  haereditaria,  et  integris  familiis  propria 
esse  potest.  Causa  frequentissime  excitans  est  excessi vus 
usus  spirituosorum,  sed,  occurrit  etiam  in  individuis,  quae 
potulentis  spirituosis  parce  utuntur,  et  tunc  alter  status 
morbosus  sublatitat:  syphilis,  abusus  mercurii,  symptoma 
liaemorrhoidum,  menstruationis,  vel  turba  secretionis  bilis. 
— Si  malum  tantum  constituit  topicum,  quod  ex  sedula  in- 
vestigatione apparet,  tunc  plurimum  praestat  Camphora, 
efficacissime  agit  spiritus  camplioratus , a nonnullis  aegre 
fertur,  et  eius  locum  meliori  saepe  effectu  supplet  Opodel- 
doc , vel  nonnunquam  camphora  conteritur  cum  axungia  por- 
ci in  speciem  unguenti,  et  parti  adfectae  adplicatur.  Hu- 
feland  specificam  virtutem  tribuit  seq.  miscelae. 

1.  Rp.  Aquae  fontanae  dest.  libram  unam  semis 
Lactis  sulpli.  drach.  quinque 
Camphorae  subactae  drach.  duas 

M.  S.  Alie  Abend  die  aussclilagsstellen  damit  zu  befeuch- 
ten,  und  friih  abzuwasclien. 

t ' 

2.  Most  laudat,  seq.  forni. 

Rp.  Aquae  Goulardl.  Aq.  rosar.  aa  une  quatuor 
Sulpli.  pulver,  dracli.  duas 

M.  S.  Stark  umgescliiittelt  Abends  und  Morgens  anzuwenden. 
(De  liocce  remedio  licet  a Most  laudatum,  notandum  usu 
eius  guttam  rosae,  quidem  disparere , sed  eius  locum  ma- 
culas nigras  supplere,  quod  et  cognitio  cliemica,  et  expe- 
rientia docet. ) Idem  valet  de  Varis  ( finnen ) quae  similibus 
uti  Gutta  rosacea  causis  producuntur,  et  iisdem  ferme  re- 
mediis sanantur. 

4.  Cosmetica  contra  Phlyctaenas  (Wimmerl) 

Propriae  sunt  individuis,  quae  laborant  congestioni- 
bus versus  caput,  quae  alvi  depositionem  habent  segnem, 
et  cutim  teneram.  Infestant  aetatem  juvenilem , et  virilem 
utriusque  sexus,  comparent  imprimis  in  fronte,  facie,  nun- 
quam in  parte  inferiori  trunci.  Statu  plilogistico  praesen- 
te commendamus  methodum  antiplilogisticam , diaetam  blan- 
dam, tenuem,  aqnam  puram,  simplicem,  serum  lactis,  di- 
suademus  cibos  acres,  aromaticos,  ac  potus  spirituosos. 
Ubi  nulla  causa  specifica  detegitur,  contra  morbum  topicum 
cutis,  topica  etiam  remedia  adhibemus,  et  hic  frequentissi- 
me bono  effectu  datur  solutio  boracis,  quae  qua  talis  con- 
tinetur in  jam  commemorata  aqua  cosmetica  Hufelandii. 

5.  His  iungi  possunt  verrucae  (Warzen)  maiori  sae- 
pe numero  in  manu  occurrentes , quae  optime  tolluntur  oleo 
tartari  (Weinsteindhl)  quo  eae  frequenter  per  dien  illinun- 
tur, vel  inunguntur  tinctura  frondium  sabinae  penicilli  ope, 
si  huic  solutioni  rebelles  essent,  tunc  alternatim  fiat  usus 
externus  Butyri  Antimonii. 

6.  Cosmetica  contra  Comedones  (Mitesser) 

Sunt  puncta  exigua  nigricantia,  elevata  in  folliculis 
cutaneis  sebo  crassiore  instructis  residentia,  ex  his  expres- 
sa referunt  fila  vermibus  similia.  Hic  praecipua  cura  mun- 
ditiei est  habenda,  frequens  lotio  cum  aqua  saponaria.  Dum 
occupant  faciem , suntque  minori  numero  , acu  tenui  exci- 
piuntur. Si  peripheria  comedonum  est  inflammata,  cutis  li- 
nimento Opodeldoc  lenissime  teritur , quotidie  aqua  de  co- 
logne  lavatur,  serius  dum  cutis  iam  magis  est  glabra  aqua 
frigida.  Si  tanta  sit  eorum  copia,  ut  exprimi  non  possint  , 
cutis  vesperi  inungitur  mtscela  constante  ex  anatica  quan- 

litate  mellis,  saponis,  et  farinae,  ac  altero  die  fit  lotio 
aqua  furfurum. 

7.  Cosmetica  contra  Perniones  (Frostbeilen). 

Est  erythema  ab  influxu  frigoris  provocatum,  sedem 
habet  in  digitis  manuum,  ac  pedum,  subinde  in  naso,  ac 
auriculis,  aestate  parum  molestat,  sed  quamprimum  hyems 
imminet,  partes  pernione  affectae  intensius  rubent,  subin- 
de tument,  et  splendent,  non  raro  sensum  molestum  pru- 
ritus et  ardoris  excitant,  et  morbo  increscente  exulceran- 
tur. — Praecaveri  possunt,  si  homo  jam  a tenera  aetate 
frigori  perferendo  assuefit.  Quamprimum  plioenomena  per- 
nionis in  aliqua  parte  corporis  se  manifestant,  pars  illa 
nivibus , aut  aqua  glaciali  fricanda  est,  illuc  usque,  donec 
sensibilitas , et  calor  normalis  revertantur,  in  defectu  ni- 
vium,  adhibemus  solutionem  salis  ammoniaci,  si  inflam- 
matio cutis  est  intensior,  emollientia,  oleum  lini,  oliva- 
rum, amygdalarum  dulcium,  sebum,  sperma  ceti,  decoctum 
furfurum , raparum  albarum  etc  sunt  indicata , phlogosi  non 
remittente  applicantur  hirudines , his  non  suflicientibus  pro- 
dest saepe  unguentum  efformatum  ex  anatica  quantitate  Te- 
rebinthinae, et  Campliorae,  vel  usus  externus  olei  Petrae 
in  connubio  cum  Campliora  anatica  quantitate.  A sequenti 
miscela  jam  ipse  effectum  salutarem  in  pernione  pedum  in- 
veterata conspexi. 

Rp.  Unguenti  Lithargyri 

Olei  Lauri  excocti  aa  dracli.  sex 
Ammoniae  purae  liquidae 
Tincturae  opii  compositae  aa  dracli.  semis 
M.  exactissime  fiat  unguentum.  S.  Usui. 

8.  Cosm.  contra  Rugas  (Runzeln) 

Rugae  in  sequelam  maciei , et  senectutis  ortae  tolli 
nequeunt,  sed  si  originem  trahunt  ex  neglecta  cultura  cutis 
in  facie  personarum  iuniorum , plura  laudantur  Cosmetica , 
inter  quae  puaecipua  sunt : 

1.  Rp.  Tincturae  Bals.  Peruviani  nigr.  dracli.  sex 

Lixiv,  Kali  Carbon.  unc.  semis 

Aquae  rubi  Idei  unc.  sex 

Vini  gallici  flavi  vetusti  unc.  quatuor  M.  D.  s. 

2.  Schreger  commendat  seq.  miscelam : Remote  ab  igne 
in  lebete  stanneo  funduntur  duae  unciae  cerae  albae,  cum 

qua  bene  terendo  uniuntur  succi  recentis  Scillae,  Lilio- 
rum, mellis  depurati  aa  unc  duae,  cui  adduntur  olei  de  Ber- 
gamo  gutt  viginti.  Unguento  obtento  pars  rugis  adfecta  te- 
nuiter illinitur. 

3.  Trommsdorf  suadet , ut  pulvis  Myrrhae  spergatur 
supei  insti umento  ferreo  lato  candefacto,  fumus  exiens  di- 
mittat ui  in  faciem , per  aliquot  minuta  secunda  capite  lin- 
teo obvelato,  ne  fumus  dissipetur. 

4.  Unciae  quatuor  hordei  coquuntur  cum  libris  duabus 
aquae  pluv.  v.  fluviat.  in  olla  nova  obtecta  usque  ad  cre- 
pitationem  seminum,  decoctum  refrigeratum  premitur  trans 
linteum,  atque  pro  omni  libra  fluidi  obtenli  adduntur  vi- 
ginti  grana  Balsami  Peruviani,  miscelaque  haec  in  lagena 
obturata  conquassatur  eousque  donec  se  ex  integro  unie 
rit.  Omni  vesperi,  et  mane  facies  rugosa  hocce  decocto 
lavatur. 

II.  Cosm.  contra  deformitatem  unguium. 

Formositati  manus  multum  saepe  detrahitur  per  de- 
formitatem unguium,  nonnulli  eorum  sunt  maculis  flavis, 
alii  rubris,  aut  bruneis,  vel  nigris,  aut  albis  notati,  vel 
adest  deformitas  quoad  volumen  eorum  , per  Cosmetica  ad- 
hibenda vitia  haec  saepe  tolluntur.  — Ad  obtinendum  amoe- 
num unguium  colorem  ii  sapone  sufficienter  loti,  unguento 
ex  anatica  quantitate  cinnabaris,  Smiritidis  pulverisatae, 
et  sufficienti  quantitate  olei  amygdalarum  confecto  terun- 
tur, quousque  albi,  ac  transparentes  conspiciuntur,  ac 
sapone  amygdalino  mundantur.  — Maculis  unguium  prae- 
sentibus , tunc  hi  miscela  constante  ex  anaticis  partibus 
picis , et  terebinthinae  liquidae  , cui  additur  exigua  quan- 
titas florum  sulphures  ante  decubitum  obducuntur,  et  al- 
tero mane  iterum  mundantur.  Maculis  fugatis  , ungues  un- 
guento superius  commemorato  deteruntur.  — Volumen  un- 
guis auctum , quod  vitium  ex  abscessu  inter  unguem , et 
phalangem  tertiam  efformato  originem  ducit,  suffertur  si 
inveteratum  nondum  sit,  unguem  talem  cera  longiori  tem- 
pore obducendo. 

III.  Cosmetica  capillorum. 

Capilli  multiplici  respectu  constituunt  obiectum  Cos- 
metices.  Ars  hic  multum  praestat  in  emendandis  vitiis  con- 
genitis, limitibus  semper  circumscriptis-  In  cultura  capillo- 

rum  principalis  conditio  est  mundities,  quo  spectat  pecti- 
natio,  et  frequens  eorum  abscissio.  Mundities,  quam  ma- 
xime colitur,  si  capilli  quotidie  mane,  prius  dentibus  pe- 
ctinis minus,  dein  magis  approximatis  pectuntur,  dein  se- 
ta  molliori  hunc  finem  parata  tranctantur.  Capillitium  im- 
mundum , et  crines  multum  pingues  insperguntur  potassa 
pulverisata , aut  albumine  ovi  inunguntur,  aquaque  pluvia- 
li , vel  fluviali  lavantur.  His  omnibus  observatis  accidit  sae- 
pe, ut  capilli  debito  modo  non  crescant,  imo  excidant,  vel 
per  morbum  gravem  praegressum,  vel  sine  ilio,  quod  sera- 
per  ostendit  statum  abnormem  vitae  vegetativae.  Frequen- 
ter color  illorum  praeprimis  ruber  peculiarem  impressionem 
ingratam  exerit.  Ouo  in  casu  salutem  quaerimus  in  cosme- 
ticis, quae  etiam  contra  canitiem  aetate  adductam  successu 
saepe  felici  adhibentur.  — In  delectu  remediorum  incremen- 
tum capillorum  praesentibus  adhuc  eorum  radicibus  pro- 
moventium, in  causam  status  morbosi  semper  indagari,  in- 
dividualitatisque  summus  respectus  haberi  debet;  Remedia 
spirituosa , et  olea  aetherea  ab  agyrtis  tantis  encomiis  lau- 
data maxime  saepe  nociva,  vitentur. 

Ad  incrementum  crinium  promovendum  plures  adhiben- 
tur miscelae,  quarum  praecipuae  sunt: 

1.  Medullae  ossium  recentis  leni  igne  liquefactae,  ac 
filtratae  unc-  sex,  in  patina  bene  conteruntur,  dein  su- 
muntur Extracti  Chinae  drach.  duae  cum  tanta  quantitate 
aquae  bene  contritae,  et  Balsami  Peruviani  drach.  una, 
quae  teruntur  usque  ad  disparilionem  distinctionis  partium, 
cui  dein  medulla  contrita  successive  additur,  ita,  ut  un- 
guentum obtineatur  ex  integro  aequale , quo  omni  vesperi 
capilli  bene  inunguntur,  et  altero  die  aqua  cum  exigua  quan- 
titate cremati  remixta  lavantur.  Post  lotionem  cum  aqua  ca- 
pilli aeri  libero  non  sunt  exponendi,  et  si  per  hoc  asperi 
redditi,  oleo  puro,  non  rancido  sunt  inungendi. 

2.  Unguentum  a Trommsdorf  commendatum.  Unciis 
duabus  cerae  albae  leni  igne  liquefactis,  axungiae  porci 
libra  una  prius  aqua  puteali  eousque  lota  donec  odorem  ex 
integro  perdiderit  successive  additur,  qua  soluta  vas  ab 
igne  removetur,  massaque  liquefacta  in  patinam  ligneam 
effunditur,  eousque  teritur,  donec  refrigerari  incipit,  huic 
uniuntur  massam  continuo  terendo  aq.  rosarum  fortis  unc. 
quatuor,  et  sub  fine  adduntur  olei  de  Bergamo,  Lavandu- 
lae.  Citri  aa  guttae  viginti,  olei  Thymi  gutt.  decem,  et  olei 
Caryophillorum  gutt.  quindecim. 


o 


18 


3.  Simpliciori  modo,  bono  pariter  effectu  ln  hunc  fi- 
nem adhibendum  unguentum  sic  parari  potest : Unguenti  ro- 
sarum , et  Balsami  Peruviani  anatica  quantitas  invicem  mi- 
scetur, et  omni  tertio  die  capilli  eo  inunguntur- 

Contra  defluvium  capillorum,  et  alopeciam  innumera 
adhibentur  remedia,  Galenus  remedia  in  defluvio  capillorum, 
et  pilorum  adhibenda,  quae  proximam  huius  mali  causam 
tollunt  vocat  Metasyncritica,  et  suadet  pilos  corruptos  vel 
forcipula,  vel  emplastro  piceo  (Drapocismo)  extrahere,  aut 
totam  partem  morbosam  tondere,  post  quod  caput  lixivia, 
in  qua  capilli  veneris,  politrichium , abrotanum,  et  similes 
plantae  coquuntur,  lavatur,  post  lotionem  linteo  non  mul- 
tum molli,  et  non  multum  sicco  eousque  teritur,  donec 
cutis  rubescere  incipit.  Hoc  terminato  remedia  adhibentur 
topica : Sinapis,  nasturtium,  radix  liliorum  alborum,  oleum 
laurinum  etc.  In  delectu  horum  remediorum  individualita- 
tis  respectus  semper  habendus.  Inter  remedia  composita 
proponit : 

1.  Rp.  Pulv.  cineris  arundinis  usti 

Pilorum  caprae  ustorum 
Adipis  ursini 
Picis  liquidae 

Cedriae  aa  partes  aequales.  Noininatque  remed. 

admir. 

2.  Rp.  Pulv.  Seminum  erucae 

— Nasturtii 

— Nitri  aa  partes  aequales 

Cum  oleo  laurino,  vel  pice  liquida  miscentur. 

3.  Unguentum  celeb.  Depuytren  seq.  continet  miscelam : 

Rp.  Medullae  ossium  une-  quatuor 
Calomelis  drach.  duas  et  seniis 
Tinct.  Cantharidum  grana  septemdecim 
Olei  rosarum  guttas  duodecim.  M.  D.  S. Unguent. 
Instar  remedii,  incrementum  capillorum  promoventis  suadet. 

4.  Beaucliamp,  solutionem  granorum  4 — 5 Tartari 
Emetici  in  uncia  una  aquae , et  adfirmat  hoc  remedium  ad- 
hiberi posse  contra  alopeciam  ex  acutis  morbis  praegres- 
sis, ex  maiori  usu  hydrargyri,  ex  tinea  exortam,  imo  ta- 
lem huic  remedio  tribuit  virtutem , si  pili  novi  hac  solu- 
tione 2—3  vicibus  inunguntur,  hi  aquirunt  colorem  prio- 
ri similem. 

5.  contra  calvitiem  Incipientem . adhibet  Rhases  seq. 
Decoctum : 

Rp.  Grana  myrtlii 

Galas.  Emblicos  (Endiwiensamen)  q.  vis 
decoquantur  cum  Oleo  rosarum , aut  hiyrtino. 

6.  Inter  remedia  fortiora  liuius  speciei  habetur  ab  eodem : 

Rp.  Cantharides  recentes  ablatis  pedibus,  et  ca- 
pitibus. Exsiccatae  in  umbra  terantur  in  oleo  olivae,  donec 
lotum  ingrossetur.  S.  Zum  Einreiben. 

7.  Yillanouva  inungit  capillos  seq.  unguento  : 

Rp.  Pomum  unum  colocyntli.  Extrahetur,  quod 
interius  est,  et  impleatur  oleo  laurino,  et  auripigmento, 
foliisque  hyoscyami , et  bulliat  per  se  supra  ignem  in  se 
ipso.  S.  zum  Einreiben.  (Est  remedium  ob  indeterminatam 
quantitatem  arsenii  continentem  spernendum). 

8.  In  defluvio  capillorum  ab  eodem  seq.  remedium, 
qua  praestans  laudatur: 

Rp.  Stercoris  muris 

Cineris  apum  aa  q.  s. 

Terantur,  et  pistentur  cum  Oleo  ros.  S.  Zum  Einreiben. 
Huic  tantam  tribuit  efficaciam,  ut  asserat  se  liocce  reme- 
dio in  vola  manus  iam  pilos  produxisse.  Simili  ratione  agat 
stercor  caprae  oleo  mixtus , et  in  caput  tonsum  inunctus. 

9.  In  defluvio  capillorum  post  morbum  exorto  suadet 
Sennert : 

Rp.  Pulv.  rad.  Bardanae  unc.  sex 
Pulv.  capill.  Veneris.  IVI-  tres 
Pulv.  Abrotani  M.  unam 

Aflimde  vini  albi  q.  s.  destillentur  in  vesica.  Destillato  si 
libet  addatur  aqtta  mellis.  Vel  lavetur  caput  lixivia  in  qua 
coquitur  radix  bardanae,  aut  Buxus  (Buclisbaum.) 

Ad  promovendum  barbae  incrementum  laudatur: 

1.  Rp.  Herbae  Artemisiae  q.  vis  coquatur  cum  oleo.  S. 

1 Pro  inunctione  in  regione  barbae 

2.  Rp.  Pulv.  Sem.  nigellae  (Sclnvarzkummel-Samen) , 

Olei  ovorum  q.  s.  misce. 

Contra  colorem  capillorum  canum , aut  rubrum  in  ocu- 
lum incidentem  plura  adhibentur  remedia,  inter  quae  com- 
mendari possunt: 

1.  Usus  pectinis  plumbei. 

2.  Lotio  capitis  omni  secunda  v.  tertia  die  cum  vino, 
in  quo  antea  digerebatur  per  12—21  horas  cortex  sali- 
cis, nucum  juglandum  etc. 

3.  Unciae  quatuor  Potassae  depuratae  solvantur  in  li- 
bra una  aq.  rosar. , liac  solutione  inunguntur  capilli  omni 
tertio  die,  et  sole  siccentur.  Hocce  remedio  statuit  Priesz- 
terberg  capillos  multum  flavos  acquiri  colorem  obscure  fla- 
vum , rubros  castaneo  bruneura , canos  cincinnos  autem 
fleri  lucide  bruneos. 

4-  Ad  colorem  capillorum  nigrum  obtinendum : 

Rp.  Nuces  virides  mense  Junio,  eosque  contunde,  et  ad- 
misce aluminis  rasi  libram  seniis,  huic  in  olla  nova  affun- 
de Olei  libras  tres.  Stent  in  digestione  per  20  dies  liquore 
colato  caput  illinatur. 

5.  Remedium  simplex,  et  minime  nocivum  ad  mutan- 
dum colorem  capillorum  flavum  in  obscurum  est  frequens 
eorum  inunctio  oleo  cucurbitae,  aut  melius  oleo  ovorum- 

6.  Color  capillorum  in  nigrttm  vertitur  usu  sequentis 
remedii:  recipe  decoctum  quercus,  et  amalgama  oxydorum 
metallorum  plurium  sub  nomine  Rasasu  ex  Turcia,  et  Ser- 
via  adlatum , digereque  longiori  tempore  in  spiritu  vini. 

Color  capillorum  qualiscunque  in  nigrum  mutatur  lon- 
giori usu  olei  macassar. 


Ruber  barbae  color  tollitur,  si  illa  utprimum  tonsa 
est  aceto  plumbi  lavetur,  quod  iterum  momento  post  ton- 
sionem delavatur  aqua  tepida.  Hocce  remedio  per  mensem 
adhibito  barba  non  amplius  rubra,  sed  brunea  prodit.  Ce- 
terum in  electu  remediorum  ad  colorem  capillorum  mutan- 
dum, summa  cautela  utendum,  cum  facile  noxium  exerunt 
effectum. 

IV.  Cosmetica  Dentiam. 

Dentes  singulare  constituunt  ornamentum  sexus  prae- 
cipue sequioris , hinc  merito  in  eorum  culturam  summam 
convertunt  diligentiam,  quae  tamen  fini  semper  sit,  quam 
maxime  conveniens-  Apud  plerosque  homines  dentes  bene 

formatos,  sanosque  ln  conspectum  prodire,  vix  quis  nega- 
bit, liinc  boni  dentifricii  problema  est  magis  negativum, 
nempe  eos  in  hoc  statu  conservandi,  et  non  positivum. 
Omnis  a natura  formatus  dens  est  pulcher,  si  mundus  est, 
qui  si  per  dentifricium,  qua  talis  conservatur,  tunc  sanus 
a semet  ipso  perstabit,  nam  potentiis  nocentibus  remotis, 
tam  fortis  permanet,  ut  functionibus  suis  praeesse  possit. 
— Nullum  hinc  remedium  dentifricium  chemice  agat  in  den- 
tes, sed  solum  subtilissimo  modo  mechanico  removeat  o- 
mnem  mucum,  salivam,  cibos,  vel  alia  peregrina,  et  su- 
perficiei encausto  dentium  convenientem  tribuat  polituram. 

Inter  constituentia  boni  dentifricii  primum  locum  oc- 
cupant Carbones , praeprimis  ligni  tiliae , huic  se  digne  iun- 
git  Carbonas  magnesiae,  ob  vim  absorbendi,  et  peculiarem 
mollitiem.  Lapides  cancrorum,  et  creta  alba  praeparata  si- 
mili agunt  modo,  ut  Carbonas  magnesiae.  Ossa  sepiae, 
conchae  praeparatae,  corallia  alba,  et  rubra,  sunt  qua 
Carbonates  Kali  praecedentibus  similia,  pulverem  tamen 
minus  mollem  largiuntur , hinc  saltem  apud  adultos  aliis 
pulveribus  mixta  adhibentur.  — Cineres  minus  commendan- 
tur, imo  sub  certis  circumstantiis  etiam  nocent;  Praefe- 
rentiam prae  his  meretur  sapo , qui  non  respiciendo  sapo- 
rem eius  ingratum,  est  praestans  ingrediens  dentifricio- 
rum. — iris  florentina , qua  pulvis  innocuus  additur  den- 
tifriciis in  gratiam  odoris.  — Hucadusque  dentifriciis  ad- 
mixta ingredientia,  uti  alumen,  Crem.  turturi , acid.  tart. 
citricum,  borax,  Chlor.  calcis  etc  sunt  qua  absolute  noci- 
va rejicienda.  — Inter  materias  colorantes  usitatissimae 
sunt:  Carinin , lacca  florentina,  sanguis  draconis,  bolus 
armena,  corallia  rubra,  coccinella,  lignum  santali  rubrum, 
ex  quibus  certae  non  onines  sunt  indifferentes  , et  saltem 
primae  duae  in  parva  adhuc  quantitate  amoenum  dant  co- 
lorem. Ut  etiam  organo  olfactus,  et  gustus  studeamus, 
adduntur  aliquot  grana  vanilliae,  v.  aliquot  guttae  olei  ae- 
therei  v.  g.  de  Bergarao,  Neroli,  rosarum,  caryophillo- 
rum,  menthae  etc.  Ouod  adplicationis  modum  adtinet,  con- 
sultissimum esset,  vesperi  ante  decubitum  setulla  molli,  et 
dentifricio  dentes  mundare , nam  secus  residuis  ciborum 
durante  nocte  tempus  conceditur  in  putredinem  abeundi , 
et  altero  mane  dum  removentur,  effectura  nocivum  iam  ma- 
xima ex  parte  exemerunt:  Inter  dentifricia  innocua  habe- 
ri possunt : 

1.  A Professore  Carabelll  praescribi  solitum  : 

Rp.  Pulv.  alcohol,  oss.  Sepiae 

lapid.  cancror.  aaunc.  unam  sen». 

Cort.  Cinnamomi 

Ireos  florentinae 

Carb.  ligni  tiliae  aa  dracli.  tres 

Vauilliae  grana  10.  M.  D.  S.  zalinpulwer. 
Pauperioribus  dedit  loco  oss.  Sepiae  — astrocoderm  calci- 
nat;  qua  aroma  dedit  Oleum  de  Bergamo. 

'\ 

2.  Rp.  Pulv.  carb.  lig.  tiae  une-  2 

— cort-  chin.  flav.  unc.  sem. 

Olei  caryophillorum  gutt  6 

M.  D.  S.  Zalinpulwer. 

3.  Rp.  Pulv-  carb.  lig.  tiliae  unc.  unam 

— rad.  ratanliiae  unc.  3 

M.  D.  S.  Zalinpulwer. 

Adhibeatur  omni  sep tini.  2 — 3 vicib. 

4.  Rp.  Pulv.  crustae  panis  tostae  unc»  fi 

— rad.  Ireos  florent. 

— Catechu  aa  dracli.  2. 

Olei  caryophyllorum  gutt.  20. 

M.  D.  S.  Zalinpulwer. 

5.  Rp.  Pulv.  Santalli  rubri  unc. 

— cort.  cliinae  dracli.  duas 

— Myrrhae  dracli.  unam 

Olei  caryoph.  gutt.  4.  Bergamot.  gutt.  6 

M.  exactissime  D.  S.  zalinpulwer. 

Color  dentium  flavus  tollitur  usu  succi  Citri.  — Infanti- 
bus, et  individuis  iunioribus  usque  ad  dentitionem  secun- 
dam optime  convenit  carbonas  magnesiae  sine  ullo  addita- 
mento. 

V.  Cosmetica  contra  foetorum  oris. 

Denique  commemorare  convenit  odorem  oris  ingra- 
tum, qui  frequenter  radicatur  in  immundo  dentium  statu,, 
praeterea  in  turbato  digestionis  processu,  vel  in  vitio  pul- 
monum. — Primum  obtinet,  si  inter  dentes,  vel  in  eorum 
cavis  relicti  cibi  in  fermenlationem  transeunt,  vel  praesen- 
te statu  gingivae  morboso.  — Hic  praeter  munditiem  pai- 

tium  dictarum,  lotionem  oris  cum  pulvere  carbonum,  plu- 
rimum praestat  solutionem  cliloratis  calcis,  vel  Decoctum 
saturatum  salviae  cum  foliis  rosarum  brevi  tempore  in  ore 
servare.  — Si  malum  originem  ducit  ex  ventriculo , tunc 
adhibentur  remedia,  acida  absorbentia,  praecipue  magne- 
siam,  et  saccliarum  in  aqua  miscendo,  et  vesperi  ante  de- 
cubitum absumendo,  vel  pulv.  carb.  lig.  tiliae  drach.  se- 
niis, misceatur  cum  s.  q.  mellis,  ut  fiat  eleciuarium  per 
3 — 4 vices  absumendum;  item  evitatio  certorum  ciborum, 
quorum  usus  pyrosim,  et  evolutionem  odoris  ingrati  pro- 
ducit , quales  sunt : ova  dura , pisces , caseus  etc.  — Vitio 
in  pulmonibus  residente,  halitus  oris  ingratus  obtunditur, 
per  manducationem  substantiarum,  oleum  aethereum  tenen- 
tium, uti  corticum  saccharatarum  pomi  aurantii,  citri,  ca- 
lami aromatici,  dversarum  rotularum  v.  g.  piperitarum.  — 
Plures  pariter  hunc  in  finem  adhibentur  miscelae : 

1.  Rp.  Olei  caryopliyllorum 

Olei  cinnamomi.  01-  macis  aa  gutt,  40. 

Pulv.  Saecli,  albi  une.  16 

f.  c.  s.  q.  muc.  trag.  pasta,  ex  qua  formentur  rotulae. 

2.  Rp,  Flaved.  cort.  Citri  rasi  pomorum  sex 

Pulv.  Sacchari  albi  libram  unam 
M.  exactissime,  et  forma  cum  muc.  trag.  rotulas,  quae  in 
ore  solutae  gratum  spargunt  odorem. 


Theses  def enitendae. 


1.  Matrimonium  ad  Macrobiotica  pertinet. 

2.  Superfoecundatio  est  rara,  sed  possibilis. 

3.  Hypochondria,  et  Hysteria  sunt  morbi  toto  coelo  diversi- 

4.  Conceptio  immuni  liymene  possibilis. 

5.  Tractamen  Cosmeticorum  medicum  non  dedecet. 

6.  Quaestus  Cosmeticorum  esset  interdicendus  agyrtis. 

7.  Medicus  qui  collegam  invidia  prosequitur,  animi  sui 
imbecillitatem  prodit. 

8.  Eutlianasia,  sive  ars,  extrema  vitae  momenta  minus  do- 
lorosa reddendi,  inter  medici  officia  non  ultimum  est. 

9.  Asthma  acutum  infantum  Milliari  morbus  proprius . ett 
distinctus  est  a trafcheitide  acuta  infantum. 

10.  Diagnosis  hydrocepliali  acuti,  saepe  perquam  difficilis. 

11.  Morbus  ipse  saepe  est  remedium  morbi. 

12.  Vis  naturae  medicatrix,  necessitatem  medicinae  non 
subvertit. 


